En 22-årig mand stak sin lillebror i armen under et klammeri i Nørresundby.

Opgøret fandt sted på Øster Uttrupvej cirka klokken halv fem i nat. De to brødre var påvirkede og kom op at toppes. Den 22-årige trak en kniv og stak sin bror dybt i armen. Selv om ingen af de to mente, det var nødvendigt, blev lillebroderen kørt på sygehuset for at blive lappet sammen. Politiets jurist mener ikke, der er grundlag for at fremstille den 22-årige i grundlovsforhør. Han bliver løsladt senere i dag, men må se frem til et retsligt efterspil.